РЕПУБЛИКА СРБИЈА

НАРОДНА СКУПШТИНА

Одбор за просторно планирање,саобраћај,

инфраструктуру и телекомуникације

13 Број: 06-2/86-23

21. април 2023. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 21. АПРИЛА 2023. ГОДИНЕ

Седница је почела у 11.04 часова.

Седницом је председавао Угљеша Марковић, председник Одбора.

Седници су присуствовали чланови Одбора: Војислав Вујић, Томислав Јанковић, Драган Јовановић, Марија Јовановић, Јасмина Каранац, Роберт Козма, Мирослав Кондић, Предраг Марсенић, Драгован Милинковић, Никола Нешић, Ивана Николић, Ивана Србуловић, Марина Липовац Танасковић и Бојан Торбица.

Седници Одбора је присуствовао заменик члана Одбора Никола Радосављевић (заменик Ђорђа Тодоровића).

Седници није присуствовала члан Одбора Татјана Пашић, нити њен заменик.

Седници је присуствовала и народни посланик Радмила Васић.

Седници су присуствовали из Министарства грађевинарства, саобраћаја и инфраструктуре: Александра Дамњановић, државни секретар, Душан Радоњић, помоћник министра за стамбену и архитектонску политику, комуналне делатности и енергетску ефикасност, и Мирослав Алемпић**,** помоћник министра за друмски саобраћај..

Одбор је, једногласно (16 гласова за), у складу са предлогом председника Одбора усвојио следећи

Д н е в н и р е д :

1. Разматрање Информације о раду Министарства грађевинарства, саобраћаја и инфраструктуре, за октобар - децембар 2022. године, (број 02-1385/22 од 23. фебруара 2023. године).

Прва тачка дневног реда - **Разматрање Информације о раду Министарства грађевинарства, саобраћаја и инфраструктуре, за октобар - децембар 2022. године**

У уводном излагању, Александра Дамњановић, државни секретар у Министарству грађевинарства, саобраћаја и инфраструктуре, је указала да је обимност Информације о раду Министартсва, грађевинарства, саобраћаја и инфраструктуре условљена поделом по активностима у одговарајућим секторима Министарства и бројним пројектима из различитих области у периоду од октобра до децембра 2022. године.

У наведеном извештајном периоду предузете су и значајне законодавне активности, припрема већег броја предлога закона и подзаконских аката. Када је реч о законима и подзаконским актима, који су започети у овом извештајном периоду посебно су наглашене измене и допуне Закона о планирању и изградњи, Закона о становању, Закона о комуналним делатностима, али и сет закона из области железничког саобраћаја, ваздушног саобраћаја итд.

У дискусији су учествовали народни посланици: Предраг Марсенић, Марина Липовац Танасковић, Роберт Козма, Драган Јовановић, Никола Нешић, Драгован Милинковић, Томислав Јанковић, Ивана Николић, Радмила Васић и Никола Радосављевић, чија су излагања у целини тонски снимана.

Сагласно члану 229. Пословника Народне скупштине, Одбор је размотрио Информацију о раду Министарства грађевинарства, саобраћаја и инфраструктуре, за октобар - децембар 2022. године и одлучио, већином гласова (14 гласова за и 1 народни посланик није гласао), да је прихвати.

\*

\* \*

Седница је закључена у 13.23 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

Биљана Илић Угљеша Марковић